钦定古今图书集成/理学汇编/学行典/第105卷 > 易经 > 《艮卦》
## 钦定古今图书集成/理学汇编/学行典/第105卷 > 易经 > 《艮卦》

《象》曰：兼山，艮；君子以思不出其位。

〈程传〉上下皆山，故为“兼。”山此而并彼为兼，谓重复也，重艮之象也。君子观艮止之象，而思安所止，不出其位也。位者，所处之分也。万事各有其所，得其所则止而安。若当行而止，当速而久，或过或不及，皆出其位也，况逾分非据乎。